CELEX: 62013CN0152
Language: et
Date: 2013-03-26 00:00:00
Title: Kohtuasi C-152/13: Eelotsusetaotlus, mille on esitanud Finanzgerichts Düsseldorf (Saksamaa) 26. märtsil 2013 — Holger Forstmann Transporte GmbH & Co. KG versus Hauptzollamt Münster

29.6.2013   
            
            
               ET
            
            
               Euroopa Liidu Teataja
            
            
               C 189/2
            
         Eelotsusetaotlus, mille on esitanud Finanzgerichts Düsseldorf (Saksamaa) 26. märtsil 2013 — Holger Forstmann Transporte GmbH & Co. KG versus Hauptzollamt Münster
   (Kohtuasi C-152/13)
   2013/C 189/02
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Düsseldorf
   
      Põhikohtuasja pooled
   
   
      Kaebaja: Holger Forstmann Transporte GmbH & Co. KG
   
      Vastustaja: Hauptzollamt Münster
   
      Eelotsuse küsimused
   
   
               1.
            
            
               Kas mõistet „tootja” nõukogu 27. oktoobri 2003. aasta direktiivi 2003/96/EÜ (1), millega korraldatakse ümber energiatoodete ja elektrienergia maksustamise ühenduse raamistik, artikli 24 lõike 2 esimese taande tähenduses tuleb tõlgendada nii, et see hõlmab ka autokerede valmistajaid või volitatud müüjaid, kui nad on kütusepaagi paigaldanud sõiduki tootmisprotsessi käigus ning tehnilistel ja/või majanduslikel põhjustel põhines tootmisprotsess töö jaotamisel mitme iseseisva ettevõtja vahel?
            
         
               2.
            
            
               Kui vastus esimesele küsimusele on jaatav: Kuidas tuleb sellistel juhtudel tõlgendada nõukogu 27. oktoobri 2003. aasta direktiivi 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik, artikli 24 lõike 2 esimeses taandes ette nähtud tingimust, mille kohaselt peab tegemist olema „sama liiki” mootorsõidukitega?
            
         
      (1)  ELT L 283, lk 51; ELT eriväljaanne 09/01, lk 405.